**BIZOTTSÁGI ÉS NEMZETISÉGI HATÁROZATOK**

**Szombathely Megyei Jogú Város Közgyűlése 2016. február 25-i**

**ülésére, a 8. napirend tárgyalásához**

**Javaslat Szombathely Megyei Jogú Város Önkormányzata 2016. évi költségvetéséről szóló önkormányzati rendelet megalkotására**

**34/2016. (II.23.) JTKB számú határozat**

A Jogi és Társadalmi Kapcsolatok Bizottsága a „Javaslat Szombathely Megyei Jogú Város Önkormányzata 2016. évi költségvetéséről szóló önkormányzati rendelete megalkotására” című előterjesztést megtárgyalta, és az önkormányzat saját bevételeinek és az adósságot keletkeztető ügyleteiből eredő fizetési kötelezettségeinek a 2016. évi költségvetési évet követő három évre várható összege megállapításáról szóló határozati javaslatot az előterjesztésben foglaltak szerint javasolja a Közgyűlésnek elfogadásra.

**35/2016. (II.23.) JTKB számú határozat**

A Jogi és Társadalmi Kapcsolatok Bizottsága a „Javaslat Szombathely Megyei Jogú Város Önkormányzata 2016. évi költségvetéséről szóló önkormányzati rendelete megalkotására” című előterjesztést megtárgyalta, és a rendelet tervezetet az alábbi módosításokkal javasolja a Közgyűlésnek elfogadásra:

* **a Rendelet 14. melléklete az alábbiak szerint módosuljon:**

ezer Ft-ban

|  |  |  |  |  |
| --- | --- | --- | --- | --- |
|  | Sport ágazat kiadásai | előterjesztés szerinti előirányzat | módosítási javaslat | Javasolt előirányzat |
| 1. | Sportszervezetek támogatása | 70.000 | -50.000 | 20.000 |
| 2. | HVSE támogatása |  | 40.000 | 40.000 |
| 3. | Viktória FC támogatása |  | 4.000 | 4.000 |
| 4. | Szombathelyi Sportközpont és Sportiskola Nonprofit Kft. támogatása | 120.000 | 6.000 | 126.000 |
|  | **Összesen** | **190.000** | **0** | **190.000** |

* **A Rendelet 10. §-a egészüljön ki az alábbi (19) bekezdéssel:**

„(19) A „Sport létesítmény üzemeltetés” előirányzatának felhasználásáról a sportért felelős alpolgármester javaslata alapján 10.000 eFt összeghatárig a Polgármester dönt, 10.000 eFt összeghatár felett a Jogi és Társadalmi Kapcsolatok Bizottsága javaslata alapján a Gazdasági és Városstratégiai Bizottság dönt.”

**43/2016. (II.22.) OSzB. sz. határozat**

Az Oktatási és Szociális Bizottság a „Javaslat Szombathely Megyei Jogú Város Önkormányzata 2016. évi költségvetéséről szóló önkormányzati rendelet megalkotására” című előterjesztést megtárgyalta, és a határozati javaslatot, valamint a rendelet-tervezetet elfogadásra javasolja a Közgyűlésnek.

**34/2016. (II. 22.) sz. GVB határozat**

A Gazdasági és Városstratégiai Bizottság a „Javaslat Szombathely Megyei Jogú Város Önkormányzata 2016. évi költségvetéséről szóló önkormányzati rendelet megalkotására” napirendet megtárgyalta, és a határozati javaslatot, valamint a rendelet-tervezetet a Közgyűlésnek elfogadásra javasolja.

**4/2016. (II.23.) BKKB számú határozat**

A Bűnmegelőzési, Közbiztonsági és Közrendvédelmi Bizottság megtárgyalta a „Javaslat Szombathely Megyei Jogú Város Önkormányzata 2016. évi költségvetéséről szóló önkormányzati rendelet megalkotására” című előterjesztést, és azt a Közgyűlésnek elfogadásra javasolja.

**13/2016. (II.24.) ESzB. sz. határozat**

Az Egészségügyi Szakmai Bizottság a „Javaslat Szombathely Megyei Jogú Város Önkormányzata 2016. évi költségvetéséről szóló önkormányzati rendelet megalkotására” című előterjesztést megtárgyalta, a határozati javaslatot és a rendelet-tervezetet elfogadásra javasolja a Közgyűlésnek.

**A Szombathelyi Közalkalmazottak Érdekegyeztető Tanácsa ajánlása**

A Szombathelyi Közalkalmazottak Érdekegyeztető Tanácsa a „Javaslat Szombathely Megyei Jogú Város Önkormányzata 2016. évi költségvetéséről szóló önkormányzati rendelet megalkotására” című előterjesztést megtárgyalta és a Közgyűlésnek elfogadásra javasolja.

**Szombathely Megyei Jogú Város Német Önkormányzata**

Egyetértési jog gyakorlása

a Szombathelyi Napsugár Óvoda és a Szombathelyi Pipitér Óvoda

2016. évi költségvetésének meghatározásához

**NÖ 10/2016. (II. 18.) sz. határozat**

Szombathely Megyei Jogú Város Német Önkormányzatának Képviselő-testülete megtárgyalta a Szombathelyi Napsugár Óvoda - *Sonnenstrahl Kindergarten, Steinamanger* (Szombathely, Pázmány Péter körút 26/a) és a Szombathelyi Pipitér Óvoda - *Färberkamille Kindergarten, Steinamanger* (Szombathely, Bem József u. 9/c.) 2016. évi költségvetésének meghatározásával kapcsolatos előterjesztést, amely a fenntartói megkeresés alapján Szombathely Megyei Jogú Város Önkormányzata 2016. évi költségvetési rendeletének részét képezi.

A Képviselő-testület az előterjesztett javaslatban foglaltak és a nemzeti köznevelésről szóló 2011. évi CXC. törvény 84. § (9) bekezdés b) pontja alapján

**egyetértését adja**

az alapító okirata szerint nemzetiségi óvodai nevelésben közreműködő nevelési-oktatási intézmények 2016. évi költségvetésének meghatározásához.

A Képviselő-testület kéri a nemzetiségi önkormányzat elnökét, hogy az intézmények költségvetésének módosításáról szóló fenntartói megkeresés esetén gondoskodjon az egyetértési jog gyakorlásával kapcsolatos előterjesztés benyújtásáról.

A Képviselő-testület megbízza a nemzetiségi önkormányzat elnökét, hogy a határozatban foglaltakról tájékoztassa dr. Puskás Tivadar Polgármester Urat és dr. Károlyi Ákos Jegyző Urat.

**Szombathelyi Horvát Nemzetiségi Önkormányzat**

Egyetértési jog gyakorlása

a Szombathelyi Mesevár Óvoda *- Čuvarnica Čarobni Dvorac Sambotel*

2016. évi költségvetésének meghatározásához

**11/2016. (II. 23.) HSS sz. határozat**

A Szombathelyi Horvát Nemzetiségi Önkormányzat Képviselő-testülete megtárgyalta a Szombathelyi Mesevár Óvoda - *Čuvarnica Čarobni Dvorac Sambotel*(Szombathely, Gagarin u. 10.) 2016. évi költségvetésének meghatározásával kapcsolatos előterjesztést, amely a fenntartói megkeresés alapján Szombathely Megyei Jogú Város Önkormányzata 2016. évi költségvetési rendeletének részét képezi.

A Képviselő-testület az előterjesztett javaslatban foglaltak és a nemzeti köznevelésről szóló 2011. évi CXC. törvény 84. § (9) bekezdés b) pontja alapján

**egyetértését adja**

az alapító okirata szerint nemzetiségi óvodai nevelésben közreműködő nevelési-oktatási intézmény 2016. évi költségvetésének meghatározásához.

A Képviselő-testület kéri a nemzetiségi önkormányzat elnökét, hogy az intézmény költségvetésének módosításáról szóló fenntartói megkeresés esetén gondoskodjon az egyetértési jog gyakorlásával kapcsolatos előterjesztés benyújtásáról.

A Képviselő-testület megbízza a nemzetiségi önkormányzat elnökét, hogy a határozatban foglaltakról tájékoztassa dr. Puskás Tivadar Polgármester Urat és dr. Károlyi Ákos Jegyző Urat.